ROMANIA

JUDETUL VASLUI

COMUNA GAGESTI

CONSILIUL LOCAL

# HOTARARE nr. 45/12.06.2025

# privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”

**Având în vedere:**

- referatul de aprobare al primarului comunei Găgești, județul Vaslui, în calitate de initiator, întocmit pentru participarea în procesul de selecție derulat de către Ministerul Muncii, Familiei, Tineretului şi Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti şi Inspecție Socială, pentru implementarea proiectului „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate*”, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027;

- raportul compartimentului de specialitate din cadrul Primăriei comunei Găgești;

- avizul consultativ al comisiei de specialitate din cadrul Consiliului local Gagesti ;

- în temeiul art.129 alin.(1), alin.(2) lit.,,d”, alin.(7) lit.,,b”, art.139 alin.(3)lit.,,f”, art. 196 alin.(1) lit.,,a’’ din O.U.G nr. 57/2019 privind Codul administrativ , cu modificarile si completările ulterioare

 **Consiliul Local al comunei Gagesti, judetul Vaslui, adoptă prezenta**

**HOTĂRÂRE:**

**Art.1.** Se aprobă depunerea documentelor de aplicare de către comuna Găgești, județul Vaslui, pentru a participa în proiectul: „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate*”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

**Art.2.** Se aprobă semnarea protocolului de colaborare dintre comuna Găgești, județul Vaslui, și parteneriatul proiectului „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate*”, prevăzut în anexa care face parte integrantă din prezenta hotărâre.

**Art.3.** Se aprobă efectuarea tuturor cheltuielilor eligibile în proiectul „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate*”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

**Art.4.** Se aprobă suportarea din bugetul local al comunei Găgești,județul Vaslui, a tuturor cheltuielilor neeligibile identificate, precum și toate costurile suplimentare din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

**Art. 5.** Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

**Art. 6.** Se aprobă punerea la dispoziție a spațiului Birou în incinta Primăriei comunei Găgești, județul Vaslui, la adresa strada Principală, nr. 52, localitatea Găgești, comuna Găgești, județul Vaslui, unde își va desfășura activitatea echipa comunitară integrată.

**Art.7.** Se confirmă dreptul comunei Găgești, județul Vaslui, de a efectua reamenajări/reabilitări/modernizări și dotări spații, altele decât cele cuprinse în obiectivul de investiție aflat în implementare „**Construire centru comunitar integrat în comuna Găgești, județul Vaslui**”, derulat în cadrul Apelului de proiecte necompetitiv – cod apel: MS-0014 – PNRR – Pilonul V**-** Sănătate și reziliență instituțională- COMPONENTA: 12 - Sănătate INVESTIȚIA: 1. Dezvoltarea infrastructurii medicale prespitalicești Investiția specifică: I1.4: Centre Comunitare Integrate, având Contract de finanțare Contractul de finantare nr. 925/37/CCI/13.12.2023 incheiat de Comuna Găgeși cu Ministerul Sănătății.

**Art. 8.** Se confirmă că, comuna Găgești, județul Vaslui, deține capacitatea profesională şi operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice.

**Art.9.** Se confirmă că, comuna Găgești, județul Vaslui, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

**Art. 10.** Comuna Găgești, județul Vaslui, se angajează să respecte prevederile legislației în vigoare cu privire la egalitatea de șanse și de tratament între femei și bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

**Art. 11.** Comuna Găgești, județul Vaslui, se angajează să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

**Art. 12.** Se împuternicește domnul Costică STUPU, primarul comunei Găgești, județul Vaslui, să semneze protocolul de colaborare.

**Art.13.** La data intrarii in vigoare a prezentei hotarari, Hotărârea Consiliului local nr. 35/28.042.025, se abrogă .

**Art. 14.** Prezenta hotărâre se comunică, în termen legal, prin grija secretarului general al comunei, Intituției Prefectului –județul Vaslui, Primarului comunei Găgești, Ministerului Muncii, Familiei, Tineretului şi Solidarității Sociale, se aduce la cunostinta publica prin afisare la sediul primariei si publicare pe pagina de internet <http://www.primaria-gagesti-vaslui.ro>- secțiunea ”Monitorul Oficial Local”.

Găgești, 12 iunie 2025

 Președinte de ședință, Contrasemnează pentru legalitate,

 Consilier, Secretar general al comunei Găgești,

 Alexandru-Ovidiu GUȚU Gabriela Tăbăcaru

Adoptată astăzi, 12.06. 2025

Cu un nr. de ……..voturi ,, pentru’’ din 11 consilieri locali in functie

ANEXA LA H.C.L. NR.45/12.06.2025

# PROTOCOL DE COLABORARE

Între:

# MINISTERUL MUNCII, FAMILIEI, TINERETULUI ȘI SOLIDARITĂȚII SOCIALE

**(MMFTSS)** cu sediul în București, str. Dem I. Dobrescu, nr. 2-4, sector 1, cod fiscal 4266669, telefon 021/ 3158556, email relatiicupublicul@mmuncii.gov.ro, reprezentat legal de către

 , în calitate de ,

**MINISTERUL SĂNĂTĂȚII (MS)** cu sediul în București, str. Cristian Popișteanu, nr. 1-3, sector 1, cod fiscal 4266456, telefon 021/ 3072695, e-mail, reprezentat legal de , în calitate de ,

**MINISTERUL EDUCAȚIEI ȘI CERCETĂRII (MEC)** cu sediul în București, str. Gen. Berthelot, nr. 28-30, sector 1, cod fiscal 13729380, telefon 021/ 405.62.00, e-mail

 reprezentat legal de către , în calitate de ,

## AGENȚIA NAȚIONALĂ PENTRU PLĂȚI ȘI INSPECȚIE SOCIALĂ (ANPIS) cu

sediul în București, Bd. General Gheorghe Magheru, nr. 7, Sector 1, cod poştal: 010322, telefon contact 021/ 7968288, email secretariat@mmanpis.ro, reprezentat legal de către

 , în calitate de ,

## Și

**Comuna GĂGEȘTI, județul VASLUI,** cu sediul în localitatea Găgești, strada Principală, nr. 52, județul Vaslui, codul fiscal 3552050, tel. 0235429788, e-mail: contact@primaria-gagesti-vaslui.ro, reprezentată legal de către domnul Costică STUPU, în calitate de Primar,

Având în vedere cadrul legal aplicabil:

✔ Legea nr. 500/ 2002 privind finanțele publice, cu modificările şi completările ulterioare;

✔ Legea nr. 554/ 2004 a contenciosului administrativ, cu modificările şi completările ulterioare;

✔ HG nr. 459/ 2010 pentru aprobarea standardului de cost/an pentru servicii acordate în unitățile de asistență medico-sociale şi a unor normative privind personalul din unitățile de asistență medicosocială şi personalul care desfăşoară activități de asistență medicală comunitară, cu modificările

ulterioare;

✔ Legea nr. 207/2015 privind Codul de procedură fiscală, cu modificările și completările ulterioare;

✔ Ordinul comun al ministrului muncii și justiției sociale, al ministrului sănătății și al ministrului educației naționale nr. 393/ 630/ 4236/ 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu modificările ulterioare;

✔ OUG nr. 18/ 2017 privind asistența medicală comunitară, aprobată cu modificări și completări prin Legea 180/ 2017, cu modificările și completările ulterioare;

✔ HG nr. 324/ 2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară;

✔ OUG nr. 133/ 2021 privind gestionarea financiară a fondurilor europene pentru perioada de

programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;

✔ Ordinul ministrului sănătății nr. 2.931/ 2021 privind aprobarea Manualului centrelor comunitare integrate;

✔ HG nr. 829/ 2022 pentru aprobarea Normelor metodologice de aplicare a OUG nr. 133/ 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;

✔ HG nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021- 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;

✔ Legea nr. 292/ 2011 a asistenței sociale, cu modificările și completările ulterioare;

✔ HG nr. 29/ 2025 privind organizarea şi funcționarea Ministerului Muncii, Familiei, Tineretului şi Solidarității Sociale;

✔ Hotărârea Guvernului nr. 144/ 2010 privind organizarea şi funcționarea Ministerului Sănătății, cu modificările și completările ulterioare;

✔ Hotărârea Guvernului 731/2024 privind organizarea şi funcționarea Ministerului Educației, cu modificările ulterioare;

✔ Ordonanță de Urgență nr. 113/2011 privind organizarea și funcționarea Agenției Naționale pentru Plăți și Inspecție Socială, aprobată prin Legea nr. 198/2012, cu modificările și completările ulterioare;

✔ OUG nr. 153/2024 privind stabilirea unor măsuri la nivelul administrației publice centrale, s-a încheiat prezentul protocol de colaborare, stabilindu-se următoarele:

# OBIECTUL PROTOCOLULUI

* 1. Obiectul protocolului îl constituie colaborarea interinstituțională necesară în vederea dezvoltării și furnizării serviciilor comunitare integrate pentru combaterea sărăciei și excluziunii sociale în comuna GĂGEȘTI, județuL VASLUI, în cadrul proiectului

*„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”*, finanțat din Fondul Social European Plus, prin Programul Incluziune și Demnitate Socială, Prioritatea 4: *Sprijinirea comunităților rurale fără acces sau cu acces limitat la servicii sociale*, implementat de Ministerul Muncii, Familiei, Tineretului și Solidarității Sociale în calitate de lider de parteneriat, Ministerul Educației și Cercetării – Partener 1 și Ministerul Sănătății – Partener 2, Agenția Națională pentru Plăți și Inspecție Socială - Partener 3.

* 1. Protocolul va contribui la consolidarea capacității administrației publice locale de a iniția, coordona și implementa măsurile de prevenire și combatere a situațiilor de marginalizare și excludere socială în UAT-urile rurale (comune) prin crearea de echipe comunitare integrate și implementarea de proceduri, metodologii și instrumente specifice de lucru. De asemenea, se urmărește creșterea numărului de persoane care beneficiază de servicii comunitare integrate în UAT-urile rurale (comune).
	2. Fiecare partener se angajează să ia parte la implementarea eficientă a Proiectului menționat la pct. 1.1. să coopereze, să efectueze și să îndeplinească, prompt și la timp, toate obligațiile care îi revin în temeiul acestui protocol, care îi pot fi solicitate în mod rezonabil și într-o manieră de bună-credință, cu respectarea prevederilor legale în vigoare.
	3. Fiecare partener se angajează să respecte prevederile în vigoare referitoare la asigurarea

măsurilor de informare și identitate vizuală a proiectului și vor păstra dovezile îndeplinirii obligațiilor privind vizilibitatea și informarea pe toată perioada implementării, plus încă cel puțin 5 ani de la închiderea proiectului, astfel încât să se poată demonstra conformitatea acestora cu regulile de identitate vizuală aplicabilă.

# PERIOADA DE DERULARE A PROTOCOLULUI

* 1. Perioada de derulare a protocolului de colaborare este de la data semnării prezentului protocol, până la data de 31 decembrie 2029.
	2. Prevederile prezentului protocol intră în vigoare la data semnării acestuia de către ultima parte semnatară.

# BENEFICIILE PĂRȚILOR

* 1. Prin intermediul proiectului menționat la pct. 1.1 se urmărește îmbinarea serviciilor comunitare (servicii sociale, servicii de asistență medicală comunitară, servicii educaționale) acordate în mod integrat cu beneficii de asistență socială și alte forme de sprijin material și financiar, în vederea reducerii sărăciei și excluziunii sociale într-un mod eficient și sustenabil.
	2. Furnizarea integrată a serviciilor comunitare este legată de abordarea sistemică a nevoilor și de corelarea eficientă a acestora cu pachetele de servicii din domenii diferite pentru reducerea suprapunerilor, armonizarea resurselor și crearea unui proces sustenabil de ieșire din starea de marginalizare și integrarea socială și economică a comunităților rurale.
	3. Întărirea capacității administrației publice locale de a furniza servicii comunitare integrate prin angajarea de specialiști, calificarea/perfecționarea profesională a acestora, asigurarea echipamentelor și instrumentelor necesare desfășurării activităților, identificarea rapidă a nevoilor comunității, respectiv a grupurilor vulnerabile și intervenție specializată, cu scopul prevenirii și combaterii sărăciei și excluziunii sociale.
	4. În baza nevoilor identificate în diagnoza socială, UAT-ul rural (comună) beneficiază de finanțare din bugetul proiectului pentru:

## I Pachete de sprijin pentru creșterea capacității administrative a UAT-urilor rurale (comune)

* Cheltuieli echipamente/kituri pentru activitățile specifice membrilor echipelor comunitare integrate;
* Cheltuieli echipamente de birou pentru echipele comunitare integrate (mobilier, tablete, laptop, imprimante etc.);
* Cheltuieli reamenajare/reabilitare/modernizare și dotări spații de lucru;
* Cheltuieli pentru pachetele salariale membri echipei comunitare integrate.

## II Pachete de sprijin pentru persoane vulnerabile

* Cheltuieli pachet de sprijin pentru îmbunătățirea condițiilor de locuire;
* Cheltuieli pachet de sprijin alimentar pentru copiii vulnerabili.

# OBLIGAȚIILE PĂRȚILOR

* 1. **OBLIGAȚIILE MINISTERULUI MUNCII, FAMILIEI, TINERETULUI ȘI SOLIDARITĂȚII SOCIALE**
		1. Asigură implementarea proiectului *„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”,* conform strategiei de implementare, în calitate de lider de parteneriat;
		2. Asigură, prin bugetul proiectului, implementarea următoarelor activități:
1. dezvoltarea serviciilor comunitare integrate, respectiv amenajarea și/sau dotarea de spații (spații furnizate de UAT rural (comună), birouri în centrele comunitare integrate, servicii de asistență comunitară) în care vor fi furnizate servicii comunitare integrate de la semnarea protocolului de colaborare pana la finalizarea proiectului (decembrie 2029) plus 5 ani de sustenabilitate, pentru a facilita derularea activităților echipelor comunitare integrate în

comunitățile rurale. Amenajarea/reamenajarea spațiilor se referă la reabilitarea/extinderea/dotarea cu echipamente a spațiilor/centrelor (nu și construcție) pentru a oferi condițiile de desfășurare a activităților ECI, inclusiv pentru furnizarea pachetului minim de asistență socială (PMAS), ca parte a activității acestora;

1. pentru furnizarea serviciilor comunitare către persoanele vulnerabile, specialiștii din echipele comunitare vor fi dotați cu echipamente (materiale, kit-uri) necesare activității profesionale: tabletă; echipamente de protecție pentru asistentul social, trusă medicală pentru asistentul medical comunitar și echipamente de protecție atât pentru asistentul medical comunitar cât și pentru mediatorul sanitar, Kit-uri pentru AMC/mediator sanitar, baterii de teste/instrumente/materiale de lucru pentru consilier școlar, mediator școlar, logoped/ profesor de sprijin și alți specialiști, după caz. De asemenea, spațiile în care își desfășoară activitatea vor fi dotate cu echipamente IT (imprimante, tablete) și cu mobilier.
2. identificarea și recrutarea resurselor umane necesare dezvoltării serviciilor comunitare integrate, în funcție de rezultatele diagnozei sociale și în conformitate cu procedura de recrutare a membrilor echipelor comunitare care va fi dezvoltată în cadrul proiectului. Membrii ECI vor participa la sesiuni de instruire în cadrul proiectului;
3. acordarea de beneficii sociale în conformitate cu prevederile legale în vigoare;
4. dezvoltarea și furnizarea de servicii comunitare integrate, în funcție de nevoile identificate în cadrul diagnozei sociale care vor viza:
* realizarea de evaluări și planuri de intervenție pentru fiecare persoană care beneficiază de sprijin din partea ECI;
* participarea la furnizarea pachetului minim de asistență socială la nivelul SPAS;
* alte intervenții de sprijin la nivelul persoanelor/familiilor vulnerabile, în funcție de nevoia specifică, prin identificarea și convenirea în cadrul întâlnirilor/ședințelor de management de caz: pentru îmbunătățirea calității vieții persoanelor vulnerabile din comunitățile rurale, alături de serviciile primare (pachete de sprijin material, consiliere, mediere școlară, logopedie, sprijin educațional etc) se acordă sprijin pentru îmbunătățirea condițiilor de viață: mici renovări sau reparații/renovări urgente ale locuinței, pentru asigurarea unor standarde de locuire de bază sau creșterea performanțelor școlare ale copiilor vulnerabili etc;
* furnizarea pachetului de sprijin alimentar pentru participarea copiilor de vârstă preșcolară și școlară la educație;
* furnizarea de servicii de îngrijire, inclusiv la domiciliu, pentru activități instrumentale de viață și activități de bază ale vieții cotidiene și cu sprijinul PNRR pentru servicii comunitare la domiciliu, pentru persoanele vârstnice;
* creșterea nivelului de educație și participare a persoanelor care beneficiază de servicii comunitare integrate, îmbunătățirea accesului la servicii de consiliere și mediere școlară/logopedie/servicii de sprijin, împreună cu reducerea abandonului școlar;
* desfășurarea de acțiuni de identificare, intervenție și monitorizare a beneficiarilor serviciilor de asistență medicală comunitară integrată cu serviciile de medicină de familie și medicină de specialitate în scopul creșterii accesului populației vulnerabile din punct de vedere medico- social la servicii de asistență medicală și sănătate publică de calitate;
* monitorizarea accesului persoanelor care beneficiază de servicii comunitare integrate la servicii de sănătate, comportamente favorabile sănătății, sănătatea reproducerii, furnizarea de servicii de prevenire primară și secundară, precum și asistență medicală, accesul la medicina de familie etc;
* referirea persoanelor care beneficiază de servicii comunitare integrate către serviciile de ocupare (în vederea identificării unui loc de muncă, orientării școlare și profesionale, participării la cursuri de formare/recalificare etc.) pentru a sprijini participarea acestora la viața socială și activarea sprijinului social și de vecinătate;
* elaborarea și implementarea de planuri de dezvoltare individuală, familială și comunitară pe termen scurt, mediu și lung;
* intervenții comunitare: înființarea centrelor/spațiilor care vor fi (re)amenajate/ reabilitate/

modernizate la nivel comunităților implicate în proiect, care vor crește accesul persoanelor vulnerabile la serviciile de asistență medicală comunitară integrate cu activitatea de asistență socială și educațională;

* dotarea cu echipamentele necesare furnizării serviciilor în spații comune din comunitate (mașină de

spălat, frigider etc.) de care să beneficieze persoanele cu un grad ridicat de vulnerabilitate și care au condiții

de viată și de locuit improprii, conform anchetelor sociale;

* alte intervenții comunitare (dezvoltare comunitară, campanii/acțiuni de informare și promovare în comunitate pentru cunoașterea/existența/crearea echipelor comunitare).
* sprijină procesul de recrutare și selecție în grupul țintă a asistenților sociali *și tehnicienilor în asistență socială* - membrii echipei comunitare integrate.
	+ 1. Sprijină activitățile de informare a populației vulnerabile în vederea accesării serviciilor comunitare integrate;
		2. Elaborează, împreună cu partenerii din proiect, proceduri, metodologii și instrumente de furnizare integrată a serviciilor comunitare, pe care le pune la dispoziția UAT rural (comună) și echipei comunitare integrate;
		3. Asigură, împreună cu partenerii din proiect, instruirea echipei comunitare integrate în cunoașterea și utilizarea procedurilor, metodologiilor și instrumentelor de lucru create în cadrul proiectului, precum și consiliere permanentă pe perioada testării, pilotării și validării acestora;
		4. Asigură acordarea de asistență pentru acreditarea și funcționarea serviciilor publice de asistență socială, denumite în continuare SPAS, ca furnizor de servicii sociale, precum și pentru licențierea serviciilor de asistență comunitară, în acord cu legislația în vigoare;
		5. Asigură transpunerea conceptului SCI în documente cu caracter administrativ și normativ.

# OBLIGAȚIILE MINISTERULUI SĂNĂTĂȚII

* + 1. Asigură alături de parteneri implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, conform strategiei de implementare a proiectului, în baza legislației specifice pe domeniul de asistență medicală comunitară și a atribuțiilor din fișa de proiect asumate prin acordul de parteneriat.
		2. Asigură alături de parteneri implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, conform strategiei de implementare a proiectului, în baza legislației specifice pe domeniul de asistență medicală comunitară și a atribuțiilor din fișa de proiect asumate prin acordul de parteneriat.
		3. Monitorizează încadrarea în numărul de posturi de asistenți medicali comunitari și mediatori sanitari, cu respectarea normativului de personal aprobat prin Hotărârea Guvernului nr. 459/2010 pentru aprobarea standardului de cost/an pentru servicii acordate în unitățile de asistență medico-sociale și a unor normative privind personalul din unitățile de asistență medico-socială și personalul care desfășoară activități de asistență medicală comunitară, cu modificările și completările ulterioare;
		4. În vederea implementării proiectului, sprijină prin intermediul coordonatorilor activități de asistență medicală comunitară din cadrul Direcțiilor de Sănătate Publică Județene monitorizarea procesului de angajare a grupului țintă al asistenților medicali comunitari și al mediatorilor sanitari - membrii echipei comunitare integrate, inclusiv prin participarea în comisiile de examen /concurs, conform legislației specifice;
		5. Elaborează, împreună cu Direcțiile de Sănătate Publică Județene şi reprezentanții autorităților executive ale administrației publice locale, bibliografia și tematica de examen, unică la nivel național pentru posturile din rețeaua de asistență medicală comunitară;
		6. Efectuează demersurile necesare pentru preluarea finanțării cheltuielilor de personal pentru asistenții medicali comunitari și mediatorii sanitari, precum și cheltuielile determinate de standardele minimale de dotare pentru activitatea de asistență medicală comunitară, prin transferuri de la bugetul de stat către bugetele locale, prin bugetul Ministerului Sănătății, în limita bugetului alocat, după încheierea proiectului, conform art. 13 din OUG 18/2017 privind asistența medicală comunitară, aprobată prin Legea 180/ 2017;
		7. Elaborează instrumente pentru planificarea, monitorizarea, raportarea și evaluarea activității de asistență medicală comunitară;
		8. Asigură, atât direct cât și prin intermediul coordonatorilor, activitățile de asistență medicală comunitară din cadrul Direcțiilor de Sănătate Publică Județene, coordonarea, monitorizarea, evaluarea și controlul serviciilor de asistență medicală comunitară oferite în cadrul proiectului;
		9. Participă la elaborarea procedurilor integrate la nivelul comunității și coordonează, în cadrul proiectului, serviciile de asistență medicală comunitară;
		10. Asigură instruirea asistenților medicali comunitari și a mediatorilor sanitari în cunoașterea și utilizarea procedurilor, metodologiilor și instrumentelor de lucru în echipa comunitară integrată, consilierea permanentă pe perioada testării, pilotării și validării acestora, precum și a modalității de raportare a activității din cadrul proiectului în aplicația AMCMSR.gov.ro;
		11. Asigură din bugetul proiectului plata cheltuielilor resursei umane din domeniul asistenței medicale comunitare numită în echipa comunitară integrată (asistentul medical comunitar și/ sau mediatorul sanitar);
		12. Va completa, după caz, legislația specifică organizării, funcționării și finanțării activității de asistență medicală comunitară și a centrelor comunitare integrate, cu mențiuni specifice conceptului de SCI pe baza propunerilor ce vor fi stabilite de comun acord de partenerii proiectului.

# OBLIGAȚIILE MINISTERULUI EDUCAȚIEI ȘI CERCETĂRII

* + 1. Asigură alături de parteneri implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, conform strategiei de implementare a proiectului, în baza legislației specifice pe domeniul educației și a atribuțiilor din fișa de proiect asumate prin acordul de parteneriat;
		2. sprijină realizarea diagnozei sociale, în domeniul de expertiză;
		3. contribuie la identificarea și recrutarea resursei umane din cadrul UJSS domeniul educațional necesare dezvoltării serviciilor comunitare integrate, în funcție de rezultatele diagnozei sociale și în conformitate cu procedura de recrutare a membrilor UJSS care va fi dezvoltată în cadrul proiectului;
		4. sprijină identificarea și recrutarea resursei umane necesare dezvoltării serviciilor comunitare integrate, din perspectiva domeniului educațional, în funcție de rezultatele diagnozei sociale și în conformitate cu procedura de recrutare a membrilor echipelor comunitare care va fi dezvoltată în cadrul proiectului. Membrii ECI din domeniul educațional vor participa la sesiuni de instruire în cadrul proiectului;
		5. sprijină dezvoltarea și furnizarea de servicii comunitare integrate, din perspectivă educațională, în funcție de nevoile identificate în cadrul diagnozei sociale, care vor viza:
			- creșterea nivelului de educație și participare a persoanelor care beneficiază de servicii comunitare integrate, îmbunătățirea accesului la servicii de mediere și consiliere școlară/logopedie/servicii de sprijin, împreună cu reducerea abandonului școlar;
			- monitorizarea accesului persoanelor care beneficiază de servicii comunitare integrate la servicii educaționale;
			- referirea persoanelor care beneficiază de servicii comunitare integrate către serviciile de ocupare (în vederea identificării unui loc de muncă, orientării școlare și profesionale, participării la cursuri de formare/recalificare etc.) pentru a sprijini participarea acestora la viața

socială și activarea sprijinului social și de vecinătate;

* + 1. asigură coordonare, suport tehnic și metodologic pentru UJSS și ECI (inclusiv abordarea integrată și promovarea colaborării între specialiștii din cele trei domenii);
		2. asigură monitorizarea activității UJSS și oferire de feedback experților UJSS;
		3. sprijină supervizarea profesională a activității USJJ și ECI în domeniul educațional în acord cu diagnozele sociale și planurile de intervenție;
		4. contribuie la elaborarea/revizuirea setului de proceduri, metodologii și instrumente de lucru, componentă a pachetului de proceduri, metodologii și instrumente de lucru elaborate în cadrul proiectului, în domeniul de competență;
		5. asigură participarea membrilor UJSS din domeniul educațional la programe și sesiuni de comunicare și informare în vederea coordonării ECI și supervizării profesionale;
		6. asigură participarea experților UJSS și ECI la sesiunile de instruire în aplicarea PMIL și la alte sesiuni organizate, de ex. sesiuni de instruire comune ECI și UJSS în abordarea integrată și elaborarea rapoartelor tehnice și financiare;
		7. contribuie la organizarea întâlnirilor, atelierelor de lucru și promovarea bunelor practici;
		8. sprijină alte intervenții comunitare (dezvoltare comunitară, campanii/acțiuni de informare și promovare în comunitate pentru cunoașterea/existența/crearea echipelor comunitare;
		9. contribuie, în domeniul de expertiză, la monitorizarea activității de formare/instruire din proiect, conform curriculei generale de formare și instruire;
		10. asigură transpunerea conceptului SCI în documente cu caracter administrativ și normativ.

# OBLIGAȚIILE AGENȚIEI NAȚIONALE PENTRU PLĂȚI ȘI INSPECȚIE SOCIALĂ

* + 1. Asigură alături de parteneri implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate”, conform strategiei de implementare a proiectului, în baza legislației specifice pe domeniul de asistență socială și a atribuțiilor din fișa de proiect asumate prin acordul de parteneriat.
		2. Asigură, prin bugetul proiectului, implementarea următoarelor activități:
1. asigură suport tehnic și metodologic pentru UJSS și ECI (inclusiv abordarea integrată și promovarea colaborării între specialiștii din cele trei domenii);
2. asigură monitorizarea activității UJSS și oferire de feedback experților UJSS;
3. contribuie la elaborarea/revizuirea setului de proceduri, metodologii și instrumente de lucru, elaborate în cadrul proiectului, în domeniul de competență;
4. sprijină, în limita competențelor, sesiuni de instruire comune ECI și UJSS în abordarea integrată;
5. contribuie la organizarea întâlnirilor, atelierelor de lucru și promovarea bunelor practici;
6. contribuie, în domeniul de expertiză, la monitorizarea activității de formare/instruire din proiect, conform curriculei generale de formare și instruire;
7. sprijină, conform atribuțiilor legale, demersurile prevăzute de legislația în vigoare pentru obținerea acreditării serviciului public de asistență socială și a licenței de funcționare pentru serviciul de asistență comunitară;
8. sprijină activități de informare la nivelul comunității pentru ca un număr cât mai mare de persoane vulnerabile să beneficieze de serviciile comunitare integrate pentru combaterea sărăciei și excluziunii sociale;
9. colaborează permanent cu Unitatea de Management a Proiectului, MMFTSS, MS, MEC și UAT și răspunde cu celeritate tuturor solicitărilor acestora;
10. coordonează și îndrumă ECI în aplicarea procedurilor specifice pe domeniul asistenței sociale și a procedurilor de lucru integrate.

# OBLIGAȚIILE UNITĂȚII ADMINISTRATIV TERITORIALE (UAT)

* + 1. Asigură sprijinul necesar pentru implementarea proiectului „*Furnizarea de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate*”, prin acordarea accesului la informațiile, resursele și procesele relevante pentru activitățile proiectului;
		2. Realizează demersurile prevăzute de legislația în vigoare pentru obținerea acreditării serviciului public de asistență socială și a licenței de funcționare pentru serviciul de asistență comunitară;
		3. Încheie protocoale de colaborare pentru serviciul public de asistență socială/primărie cu Inspectoratul Școlar Județean, Direcția de Sănătate Publică Județeană, serviciile publice comunitare de evidență a persoanelor, Agenția Județeană pentru Ocuparea Forței de Muncă, Agenția Județeană pentru Plăți și Inspecție Socială, furnizori de servicii sociale etc., în vederea implementării serviciilor comunitare integrate necesare prevenirii excluziunii sociale şi combaterii sărăciei la nivelul unității administrativ-teritoriale, conform prevederilor *Ordinului nr.393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu modificările ulterioare;*
		4. Efectuează identificarea și recrutarea membrilor echipei comunitare integrate (formată din asistent social/tehnician asistență socială, asistent medical comunitar, mediator sanitar, mediator școlar, consilier școlar, logoped, profesor de sprijin, etc - după caz), prin numirea specialiștilor existenți în rândul personalului AAPL și/sau prin angajarea unor specialiști noi, acolo unde este cazul, și aprobă atribuțiile prevăzute în cadrul proiectului, anexate la prezentul protocol;
		5. Realizează activități de informare la nivelul comunității pentru ca un număr cât mai mare de persoane vulnerabile să beneficieze de serviciile comunitare integrate pentru combaterea sărăciei și excluziunii sociale;
		6. Realizează atribuțiile privind inițierea, coordonarea și monitorizarea măsurilor de combatere a sărăciei și excluziunii sociale, potrivit legislației în vigoare, respectiv, Legea nr. 292/2011 și Regulamentul-cadru de organizare și funcționare a SPAS aprobat prin HG nr. 797/2017, prin implementarea instrumentelor de lucru elaborate în cadrul proiectului;
		7. Asigură condițiile necesare pentru funcționarea echipei comunitare integrate prin punerea la dispoziție a unui spațiu de lucru optim, cu acces la utilități generale și conectarea echipamentelor tehnice utilizate de ECI la rețeaua de internet utilizată de UAT;
		8. Derulează proceduri de achiziție pentru implementarea activităților prevăzute în protocolul de colaborare, înregistrează în contabilitate și în gestiune echipamentele și dotările, conform legislației în vigoare. După încheierea proiectului, în perioada de sustenabilitate, UAT rural (comună) va reactualiza anual, timp de 5 ani, procesele verbale de preluare în custodie de către membri ECI a echipamentelor ce urmează a fi monitorizate și inventariate anual;
		9. Transpune rezultatele proiectului în modul de implementare a atribuțiilor pe care le are, potrivit legii, de a iniția, coordona și monitoriza măsurile de combatere a sărăciei și excluziunii sociale;
		10. Permite și facilitează accesul membrilor ECI la programe de instruire, conform Planului de instruire elaborat în cadrul proiectului;
		11. Se angajează ca, în acord cu cadrul legal în vigoare la momentul respectiv, să facă demersurile necesare în vederea asigurării sustenabilității serviciilor furnizate de echipa comunitară integrată, înființată și finanțată în cadrul proiectului. În acest fel serviciile comunitare integrate vor putea continua la nivelul comunității și după încheierea perioadei de implementare a proiectului și de finanțare a acestor servicii;
		12. Colaborează permanent cu Unitatea de Management a Proiectuluide la MMFTSS, MS, MEC și ANPIS și răspunde cu celeritate tuturor solicitărilor acestora.

## Încetarea (Rezilierea)/Suspendarea Protocolului de colaborare

* 1. Liderul - MMFTSS își rezervă dreptul de a decide rezilierea prezentului Protocol, cu recuperarea integrală a sumelor plătite, fără îndeplinirea altor formalităţi şi fără intervenţia instanţei judecătoreşti, cu excepţia unei simple notificări de informare a Beneficiarului, în următoarele cazuri:
1. Se constată o cauză de neeligibilitate a beneficiarului, determinată de o acţiune sau omisiune a acestuia, chiar dacă respectiva cauză de neeligibilitate a fost identificată ulterior încheierii prezentului protocol;
2. Pe perioada de implementare a proiectului se constată că beneficiarul se află într-o situație de excludere prevăzută în declarația unică, așa cum este aceasta definită în OUG nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.
3. În toate cazurile de nerespectare a prevederilor legislației aplicabile prezentului Protocol;
4. Beneficiarul nu respectă regulile privind conflictul de interese, nu ia măsurile necesare pentru înlăturarea lui şi nu respectă termenele pentru anunţarea liderului – MMFTSS privind existenţa conflictului de interese;
5. Beneficiarul nu își îndeplinește obligațiile asumate prin prezentul protocol, inclusiv prin anexele sale;
6. utilizarea fondurilor în alte scopuri decât cele convenite sau prezentarea de documente justificative false sau neconforme cu realitatea;
7. orice altă situaţie de încălcare a protocolului de colaborare sau a condiţiilor prevăzute în anexele sale şi pentru care se pot aplica motivele de reziliere;
	1. În condiţiile prevăzute mai sus, protocolul de colaborare constituie titlu executoriu, fără a mai fi necesară intervenţia instanţei judecătoreşti și beneficiarul este obligat să returneze MMFTSS, în termen de 30 de zile de la primirea notificării, sumele primite până la momentul notificării.
	2. Liderul - MMFTSS poate rezilia Protocolul de colaborare cu efecte depline (de jure) după acordarea unui preaviz de 2 zile lucrătoare beneficiarului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, fără a se limita la acestea:
8. beneficiarul nu își îndeplinește obligațiile în condițiile și perioadele stabilite în prezentul protocol;
9. beneficiarul nu se conformează într-o perioadă de timp rezonabilă notificării emise de către Liderul – MMFTSS care îi solicită remedierea executării corespunzătoare sau neexecutării obligațiilor care afectează în mod grav executarea corespunzătoare și la timp a prezentului protocol;
10. beneficiarul refuză sau omite să aducă la îndeplinire dispoziții sau instrucțiuni emise de către Liderul – MMFTSS;
11. împotriva beneficiarului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE.
	1. Dacă Liderul - MMFTSS reziliază prezentul Protocol, va fi îndreptățit să recupereze de la beneficiar fără a renunța la celelalte acțiuni la care este îndreptățit în baza prezentului protocol, orice pierdere sau prejudiciu suferit.
	2. Rezilierea protocolului nu împiedică exercitarea dreptului Liderului – MMFTSS de a acționa beneficiarul, civil sau penal.
	3. Nerespectarea prevederilor protocolului de colaborare, altele decât cele legate de utilizarea fondurilor şi prezentarea documentelor justificative neconforme cu realitatea, conduce la suspendarea finanţării protocolului de colaborare până la remedierea situaţiei respective de către beneficiarul finanţării.
	4. Liderul- MMFTSS transmite beneficiarului notificarea cu privire la suspendarea finanţării, iar aceasta este obligat să remedieze situaţia respectivă în termen de 15 zile de la primirea notificării.
	5. În condiţiile în care, în termenul menţionat, beneficiarul nu remediază situaţia, MMFTSS va denunța unilateral protocolul de colaborare, fără a mai fi necesară intervenţia instanţelor judecătoreşti. În acest caz, beneficiarul va fi direct răspunzător şi obligat la plata eventualelor daune, conform legislaţiei în vigoare.

# FORȚA MAJORĂ

* 1. Forța majoră apără de răspundere partea care o invocă și o dovedește în condițiile legii.
	2. Forța majoră constituie împrejurări mai presus de voința părților, a căror înlăturare este peste puterile acestora, după cum sunt totodată de neînlăturat de către oricine s-ar afla într-o astfel de situație.
	3. Niciuna din părți nu poate fi socotită răspunzătoare de neîndeplinirea obligațiilor contractuale în caz de forță majoră, constând în: calamități, incendii, inundații, alte evenimente naturale, blocaje economice, greve și conflicte colective de muncă, război civil, invazii, conflicte industriale/economice, stări de necesitate, faliment, acte normative emise de Parlament sau Guvern si/sau altă autoritate locală și/sau de stat, hotărâre judecătorească - lista împrejurărilor de forță majoră definite aici nefiind limitativă, și în general, orice cauză mai presus de controlul rațional al părții în cauză.
	4. Îndeplinirea protocolului de colaborare va fi suspendată în perioada de acțiune a forței majore, dar fără a prejudicia drepturile care li se cuveneau părților până la apariția acesteia.
	5. Partea care invocă situația de forță majoră pentru neîndeplinirea obligațiilor contractuale trebuie să informeze de îndată cealaltă parte în termen de cel mult 5 (cinci) zile de la apariția situației și să o dovedească în termen de 15 zile de la **producere.**

# CONFIDENȚIALITATE

Informațiile cuprinse în prezentul protocol sunt publice, în condițiile legii.

# SOLUȚIONAREA LITIGIILOR

* 1. Partenerii prezentului protocol vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între aceștia, în cadrul sau în legătură cu îndeplinirea protocolului.
	2. În cazul în care litigiul nu este soluționat pe cale amiabilă, acesta va fi soluționat de către instanțele judecătorești competente.

# ALTE CLAUZE

* 1. Părțile pot conveni și alte măsuri comune pentru optimizarea și creșterea eficienței activităților precizate în protocol.
	2. Prezentul protocol poate fi modificat sau completat prin act adițional la solicitarea oricăreia dintre părțile semnatare, cu acordul celorlalte părți.
	3. Fiecare partener va lua măsuri rezonabile pentru a asigura acuratețea oricăror informații sau materiale pe care le furnizează celorlalte părți.
	4. Părțile își vor comunica reciproc în termen de 15 zile de la încheierea prezentului protocol, persoanele de contact responsabile de punerea în aplicare a protocolului.

Prezentul protocol s-a încheiat la data de , în 5 (cinci) exemplare

originale în format de hârtie, câte unul pentru fiecare parte semnatară. În cazul în care protocolul este semnat electronic, acesta se trimite într-un singur exemplar, via e - mail.

# MINISTERUL MUNCII, FAMILIEI,

**TINERETULUI ȘI SOLIDARITĂȚII SOCIALE COMUNA GĂGEȘTI, JUDEȚUL VASLUI,**

***Funcția RL/Semnătura PRIMAR,***

## MINISTERUL EDUCAȚIEI și CERCETĂRII

***Funcția RL/Semnătura***

# MINISTERUL SĂNĂTĂȚII

***Funcția RL/Semnătura***

# AGENȚIA NAȚIONALĂ PENTRU PLĂȚI ȘI INSPECȚIE SOCIALĂ

***Funcția RL/Semnătura***